ข้อบัญญัติองค์การบริหารส่วนตำบลบ้านไทรข้อบัญญัติองค์การบริหารส่วนตำบลบ้านไทรเรื่องการเรียกเก็บค่าตอบแทนรายปีตามประมวลกฎหมายที่ดินพ.ศ. ๒๕๕๙[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๙ และมาตรา ๙/๑ แห่งประมวลกฎหมายที่ดิน ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน(ฉบับที่ ๑๑) พ.ศ. ๒๕๕๑ องค์การบริหารส่วนตำบลบ้านไทรโดยความเห็นชอบของสภาองค์การบริหารส่วนตำบลบ้านไทรและนายอำเภอประโคนชัยจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ้านไทรเรื่อง การเรียกเก็บค่าตอบแทนรายปีตามประมวลกฎหมายที่ดิน พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ้านไทรเมื่อได้ประกาศโดยเปิดเผยณ ที่ทำการองค์การบริหารส่วนตำบลบ้านไทรแล้วเจ็ดวันข้อ๓ บรรดาข้อบัญญัติ ข้อบังคับ ระเบียบประกาศ หรือคำสั่งอื่นใด ในส่วนที่ได้ตราไว้แล้ว ซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ที่ดิน หมายความว่า พื้นที่ดินทั่วไปและให้หมายความรวมไปถึง ภูเขา ห้วย หนอง คลอง บึง ลำน้ำ ทะเลสาบ เกาะและที่ชายทะเลด้วยที่ดินในเขตองค์การบริหารส่วนตำบลบ้านไทร หมายความว่าที่ดินตามที่กำหนดเขตองค์การบริหารส่วนตำบลบ้านไทรสิทธิในที่ดิน หมายความว่า กรรมสิทธิ์และให้หมายความรวมถึงสิทธิครอบครองด้วยใบไต่สวน หมายความว่า หนังสือแสดงการสอบสวนเพื่อออกโฉนดและให้หมายความรวมถึงใบนำด้วยใบจอง หมายความว่า หนังสือที่ราชการออกให้เพื่อเป็นการแสดงความยินยอมให้ครอบครองทำประโยชน์ในที่ดินเป็นการชั่วคราวซึ่งใบจองนี้จะออกให้แก่ราษฎรที่ทางราชการได้จัดที่ดินให้ทำกินตามประมวลกฎหมายที่ดินโฉนดที่ดิน หมายความว่าหนังสือแสดงกรรมสิทธิ์ในที่ดิน และให้หมายความรวมถึงโฉนดแผนที่ โฉนดตราจองและตราจองที่ตราว่า ได้ทำประโยชน์แล้วเจ้าพนักงานท้องถิ่น หมายความว่านายกองค์การบริหารส่วนตำบลบ้านไทรพนักงานเจ้าหน้าที่ หมายความว่า ปลัดองค์การบริหารส่วนตำบลและพนักงานส่วนตำบลที่เจ้าพนักงานท้องถิ่นแต่งตั้งผู้ชำระค่าตอบแทนรายปี หมายความว่าผู้ได้รับอนุญาตตามความในมาตรา ๙ แห่งประมวลกฎหมายที่ดินข้อ๕ ให้ผู้ได้รับอนุญาตภายใต้บังคับกฎหมายว่าด้วยการเหมืองแร่และการป่าไม้ตามความในมาตรา ๙ แห่งประมวลกฎหมายที่ดินเสียค่าธรรมเนียมรายปีให้แก่องค์การบริหารส่วนตำบลบ้านไทรดังนี้๕.๑ผู้ได้รับอนุญาตตามความใน มาตรา ๙ (๑) แห่งประมวลกฎหมายที่ดินซึ่งที่ดินดังกล่าวตั้งอยู่ในเขตองค์การบริหารส่วนตำบลบ้านไทรให้เสียค่าธรรมเนียม ไร่ละ ๑,๐๐๐ บาท๕.๒ผู้ได้รับอนุญาตตามความใน มาตรา ๙ (๒) หรือ มาตรา ๙ (๓) แห่งประมวลกฎหมายที่ดินให้เสียค่าตอบแทนในอัตรา ดังนี้๕.๒.๑การขุด หรือ ดูดทราย ลูกบาศก์เมตรละ ๒๘ บาท๕.๒.๒การขุดดินหรือลูกรัง หรือ อื่น ๆ ไร่ละ ๑๐,๐๐๐ บาทต่อปี หรือลูกบาศก์เมตรละ ๑๐บาทอัตราค่าธรรมเนียมและค่าตอบแทนให้องค์การบริหารส่วนตำบลบ้านไทรออกประกาศตารางกำหนดราคาได้ตามความเหมาะสมแต่ไม่เกินอัตราที่กำหนดไว้ข้อ๖ ค่าตอบแทนเป็นรายปีให้ผู้ที่ได้รับอนุญาตตามมาตรา ๙ แห่งประมวลกฎหมายที่ดินเสียค่าตอบแทนเป็นรายปีให้กับองค์การบริหารส่วนตำบลบ้านไทร ภายใน ๓๐ วัน นับแต่วันที่ได้รับอนุญาตข้อ๗ ผู้มีหน้าที่ต้องชำระค่าตอบแทนเป็นรายปีให้แก่องค์การบริหารส่วนตำบลบ้านไทรรายใดไม่ชำระค่าตอบแทนรายปีตามเวลาที่กำหนดให้เสียเงินเพิ่มร้อยละ ๑๐ บาทของค่าตอบแทนรายปีสำหรับปีนั้น เงินเพิ่มให้ถือเป็นค่าตอบแทนข้อ๘ การชำระค่าตอบแทนรายปีนั้นให้ถือว่าสมบูรณ์เมื่อได้รับใบเสร็จที่พนักงานเจ้าหน้าที่ลงชื่อรับเงินแล้วข้อ๙ ให้องค์การบริหารส่วนตำบลบ้านไทรแบ่งค่าตอบแทนที่จัดเก็บได้ให้แก่องค์การบริหารส่วนจังหวัดในอัตราร้อยละสี่สิบของค่าตอบแทนที่ได้รับภายในกำหนดสามสิบวันนับแต่วันที่ได้รับเพื่อเป็นรายได้ขององค์การบริหารส่วนจังหวัด และในกรณีที่ดินดังกล่าวไม่ได้ตั้งอยู่ในเขตองค์การบริหารส่วนจังหวัดให้ค่าตอบแทนที่ได้รับข้างต้น ตกเป็นรายได้ขององค์การบริหารส่วนตำบลบ้านไทรทั้งหมดข้อ๑๐ ให้นายกองค์การบริหารส่วนตำบลบ้านไทรรักษาการตามข้อบัญญัตินี้และมีอำนาจในการวินิจฉัยชี้ขาดเมื่อมีข้อสงสัยเกี่ยวกับการปฎิบัติตามข้อบัญญัติออกประกาศหรือมีคำสั่งเพื่อปฏิบัติให้เป็นไปตามข้อบัญญัตินี้ประกาศ ณ วันที่ ๒๓สิงหาคม พ.ศ. ๒๕๕๙ประเชิด สุขกูลนายกองค์การบริหารส่วนตำบลบ้านไทรชวัลพร/ภวรรณตรี/จัดทำ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๗ ง/หน้า ๑๖๘/๑๙ เมษายน ๒๕๖๐